b'\n_START_ARTICLE_\nJanez Keber\n_START_SECTION_\n\xc5\xbdivljenjepis\n_START_PARAGRAPH_\nLeta 1967 je diplomiral na Filozofski fakulteti v Ljubljani iz slavistike. Leta 1970 se je zaposlil na In\xc5\xa1titutu za slovenski jezik Frana Ramov\xc5\xa1a pri ZRC SAZU, kjer je bil od leta 2001 samostojni strokovni sodelavec - specialist v humanistiki. Raziskuje predvsem slovenska osebna imena in priimke (Leksikon imen). Sodeloval je pri slovarju Slovenskega knji\xc5\xbenega jezika (1985 in 1991 s ponatisi) in pri slovarskem delu Slovenskega pravopisa (2001 s ponatisi) ter pri Slovar\xc4\x8dku jezikovnega izrazja (1979). V letih 1995\xe2\x80\x932008 je bil glavni urednik revije Jezikoslovni zapiski.'